Ferdinand IV, kralj Ugarske

Ferdinand IV (8. septembar 1633 - 9. juli 1654) je bio kralj Njemačke, Češke, Ugarske i Hrvatske, te prvi habsburški vojvoda Tešina.

Rođen je u Beču 1633. godine. Njegovi roditelji su bili Ferdinand III, car Svetog Rimskog Carstva, i Marija Ana Austrijska.

Godine 1646. otac mu je prepustio češku krunu, a sljedeće godine i ugarsku krunu. Njegova krunidba je održana 16. juna 1647. godine u Bratislavi. Dana 19. maja 1653. godine naslijedio je, prema sporazumu, Tešinsko vojvodstvo od vojvotkinje Elizabete Lukrecije. Dana 31. maja iste godine izabran je za kralja Njemačke ("kralja Rimljana"). Umro je u svom rodnom gradu prije svog oca, te zbog toga nikada nije postao car Svetog Rimskog Carstva. Nije se ženio i nije imao djece. Naslijedio ga je njegov mlađi brat, Leopold I.

Kategorija:Rođeni 1633.
Kategorija:Umrli 1654.
Kategorija:Biografije, Beč
Kategorija:Kraljevi Češke
Kategorija:Kraljevi Ugarske
Kategorija:Kraljevi Hrvatske
Kategorija:Vojvode Tešina
Kategorija:Nadvojvode od Austrije
Kategorija:Habsburgovci
Kategorija:Kraljevi Njemačke